《酬立朝叔秋日赠别之作》
明代·佘翔

岂是浔阳五柳家，柴门生计老烟霞。玄经不废愁中草，青鬓俄惊病里华。

海戌云寒遥度雁，枫林月白乱啼鸦。仲容飘泊天涯去，竹下衔杯兴转赊。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。